recursal/SuperWikiNEXT-32B huggingface dataset:
**Gießhübl** on vald *(Gemeinde)* Austrias Alam-Austria liidumaal Mödlingi ringkonnas.

See asub Austria pealinnast Viinist lõunas Föhrenberge looduskaitseala naabruses. 416 m kõrgusega Gießhübl on Alam-Austria kõrgeima asukohaga viinamarjakasvatuspiirkond. Algselt oli Gießhübl põllumajandusküla. Tänapäeval on see peamiselt elamurajoon, kuna see asub Viini läheduses ja sellel on otseühendus kiirteega A21.

Ajalugu
-------

Gießhübl asutati 1592. aastal maaelu struktuuriga asulast. Aastatel 1938-1954 oli Gießhübl (koos veel 96 Alam-Austria vallaga) Suur-Viini osa. 1954. aastal sai Gießhüblist taas omaette vald Alam-Austria liidumaal. Seda tähistati 2004. aasta septembris suure 50. aastapäeva pidustusega.

Majandus ja taristu
-------------------

2001. aastal oli vallas 91 mittepõllumajanduslikku töökohta. 1999. aastal oli vallas 14 põllumajanduslikku ja metsanduslikku ettevõtet. 2001. aasta rahvaloenduse andmetel oli hõivatuid 730 ja tööhõive määr 48,02 %.

Jaanuaris Gießhübli metsas

Viited
------



Mödlingi ringkonna vallad

* Achau
* Biedermannsdorf
* Breitenfurt bei Wien
* Brunn am Gebirge
* Gaaden
* Gießhübl
* Gumpoldskirchen
* Guntramsdorf
* Hennersdorf
* Hinterbrühl
* Kaltenleutgeben
* Laab im Walde
* Laxenburg
* Maria Enzersdorf
* Mödling
* Münchendorf
* Perchtoldsdorf
* Vösendorf
* Wiener Neudorf
* Wienerwald
? Korea Vabariigi riigi- ja rahvuslipp. Proportsioonid 2:3.
**Lõuna-Korea lipp** on Lõuna-Korea riigilipp. See on valge; keskel on ülalt punane ja alt sinine *yin-yang*i sümbol; valge välja igas nurgas on erinev must kolmejooneline *gua* Yijingist (Hiina "Muutuste raamatust").

Lipu proportsioonid on 2:3.

Lipu nimi on korea keeles *Taegeukgi* (태극기; 太極旗).

Lipu mõtles välja Korea suursaadik Jaapanis Bak Yeong-hyo. Korea kuningas Gojong kuulutas 6. märtsil 1883 selle lipu Korea sümboliks.

Tähendus
--------

Valge taust sümboliseerib valgust ja puhtust ning väljendab rahuarmastust.

Neli kolmjoont lipul on:

* Jõud (☰; *geon* (건; 乾) korea keeles = taevas (天);
* Sära (☲; *ri* (리; 離)) = tuli (火), päike ja yang;
* Kuristik (☵; *gam* (감; 坎)) = vesi (水), kuu ja yin;
* Põld (☷; *gon* (곤; 坤)) = maa (地).

Ajalugu
-------

Lõuna-Korea lipp
Lipu järele tekkis vajadus, kui Korea valmistas ette kaubanduslepingut USA-ga, mis valmis 22. mail 1882 ja millele kirjutati alla 6. juunil 1882.

Kuigi Hiina soovis, et Korea lipul oleks draakon, eelistas Korea kujutada lipul iidset sini-punast yin-yangi sümbolit valgel taustal. Sellest sai ajutine riigilipp
*taegeuk*. Hiljem lisati kaheksa trigrammi ümber *taegeuk*'i ringi. Nõnda saadud *Taegeukgi* oli mõnda aega riigilipuks.

Septembris 1882 määras kuningas Gojong oma suursaadikuks Jaapanisse Bak Yeoung-hyo. Jaapanisse suunduva laeva pardal joonistas Bak *taegeuk*'i ringiga lipu, milles ta kasutas kaheksa trigrammi asemel nelja. Seda lippu hakkas ta 25. septembril kasutama. 3. oktoobril kandis ta sellest muudatusest ametlikult ette kuningas Gojongile, kes 6. märtsil 1883 kuulutas selle ametlikult riigilipuks.

Täpseid juhiseid lipu valmistamiseks tookord ei antud. Alles 29. juunil 1942 sätestas Korea ajutine eksiilvalitsus riigilipu valmistamise täpse viisi, kuid see ei saanud Jaapani okupatsiooni ajal kodumaal laialt teatavaks. Jaanuaris 1949 moodustas Korea Vabariigi valitsus erikomisjoni, mis 15. oktoobril avaldas lipu valmistamise korra.

* Korea 1945–1948 Korea 1945–1948
* Lõuna-Korea 1948–1949 Lõuna-Korea 1948–1949
* 1949–1984 1949–1984
* 1984–1997 1984–1997
* 1997–2011 1997–2011

Välislingid
-----------

* Värvid ja proportsioonid
**Simon Fourcade** (sündinud 25. aprillil 1984 Perpignanis) on Prantsusmaa laskesuusataja.

Fourcade võitis juunioride maailmameistrivõistlustel kaheksa medalit, millest pooled olid kuldsed ja pooled hõbedased. 

Ta debüteeris täiskasvanute tippvõistlusel 2006. aasta taliolümpiamängudel Torinos ja tuli 20 km eraldistardiga sõidus 31. kohale. 2007. aasta MM-il Anterselvas sai Fourcade nii 20 km eraldistardiga kui ka 15 km ühisstardiga sõidus kaheksanda koha ja teatesõidus oli kümnes. 2008. aasta MM-il Östersundis oli ta 20 km distantsil neljas, jälitussõidus kuues ja teatesõidus viies. 2009. aasta maailmameistrivõistlustel Pyeongchangis sai ta 20 km eraldistardiga sõidus neljanda, sprindis kuuenda, 15 km ühisstardiga sõidus üheksanda ja jälitussõidus kümnenda koha. Segateatesõidus tõi ta Prantsusmaa koondise võitjana finišisse 6,2-sekundise eduga Rootsi ees. Meeste 4x7,5 km teatesõidus tõi ta ankrumehena oma meeskonna neljandana finišisse. 

Maailma karikasarjas osales Fourcade esimest korda 11. märtsil 2004 Holmenkollenis 10 km sprindis ja sai 54. koha. Esimest korda jõudis ta poodiumile 1. märtsil 2007 Lahtis 20 km eraldistardiga sõidus, kui oli teine koondisekaaslase Raphael Poiree järel. Kokku on ta (seisuga 6. jaanuar 2010) jõudnud MK-etappidel poodiumile kolm korda, millest viimane oli 17. detsembril 2009. aasta MK-etapil Pokljukas 20 km eraldistardiga sõidus, kus ta sai teise koha. Maailma karikasarja võistlustel on tema parim koht üldkarika arvestuses olnud seni 2008-2009 hooajal saadud 15. koht.

Ka tema vend Martin Fourcade on laskesuusataja.

Saavutused
----------

### Maailmameistrivõistlustel

* 2009 Lõuna-Korea Pyeongchangis
	+ Kuld **maailmameister** 2x6+2x7,5 km segateatesõidus

### Juunioride maailmameistrivõistlustel

* 2002 Itaalia Ridnaun-Val Ridannas
	+ Hõbe hõbemedal 7,5 km sprindis
* 2003 Poola Koscieliskos
	+ Kuld **juunioride maailmameister** 12,5 km eraldistardiga sõidus
* 2004 Prantsusmaa Haute Mauriennes
	+ Kuld **juunioride maailmameister** 10 km sprindis
	+ Kuld **juunioride maailmameister** 12,5 km jälitussõidus
	+ Hõbe hõbemedal 12,5 km eraldistardiga sõidus
* 2005 Soome Kontiolahtis
	+ Kuld **juunioride maailmameister** 12,5 km jälitussõidus
	+ Hõbe hõbemedal 10 km sprindis
	+ Hõbe hõbemedal 4x7,5 km teatesõidus

Välislingid
-----------

* Simon Fourcade IBU kodulehel (inglise)
* Simon Fourcade koduleht
Álex Grimaldo (2012)
Álex Grimaldo 2012. aastal Barcelona reservmeeskonnas
**Alejandro Grimaldo García** (sündinud 20. septembril 1995 Valencias) on Hispaania jalgpallur. Ta mängib vasakkaitsjana Saksamaa kõrgliiga klubis Leverkuseni Bayer.

Klubikarjäär
------------

### Barcelona

Grimaldo liitus 2008. aastal Barcelona noortesüsteemiga. Ta klubi reservmeeskonnas debüüdi 4. septembril 2011, saades 15 aasta ja 349 päeva vanuselt kõige nooremaks debütandiks Hispaania esiliigas. Barcelona reservmeeskonnas mängis ta kuni 2015. aastani.

### Benfica =

2015. aasta lõpus sõlmis ta lepingu Portugali kõrgliigaklubiga Lissaboni Benfica. Üleminekusumma oli 1,5 miljoni eurot. Debüüdi Portugali kõrgliigas tegi ta 29. veebruaril 2016 mängus União vastu. Esimese värava lõi ta klubi meeskonnas 2. oktoobril 2016 mängus Feirense vastu.

2. oktoobril 2018 lõi ta UEFA Meistrite Liiga alagrupimängus värava Ateena AEK vastu. Sama aasta 12. detsembril lõi ta sama vastase vastu värava 30 meetri kauguselt karistuslöögist, tuues Benficale 1:0 võidu. Hooajal 2018/2019 tuli ta Benficaga Portugali meistriks ja ta valiti samal hooajal Portugali kõrgliiga hooaja sümboolsesse koosseisu. Benficaga tuli ta Portugali meistriks veel ka hooajal 2022/23, mil ta valiti samuti liigahooaja sümboolsesse koosseisu.

### Leverkuseni Bayer

2023. aasta mais sõlmis ta nelja-aastase lepingu Saksamaa kõrgliigaklubiga Leverkuseni Bayer..

Koondisekarjäär
---------------

Aastatel 2011–2016 mängis Grimaldo Hispaania noortekoondistes. 2012. aastal tuli ta Hispaania kuni 20-aastaste koondisega omavanuste Euroopa meistriks.

Hispaania jalgpallikoondises tegi ta debüüdi 16. novembril 2023 EM-i valikmängus Küprose vastu.

Saavutused
----------

Benfica
* Primeira Liga: 2015–16, 2016–17, 2018–19, 2022–23
* Taça de Portugal: 2016–17
* Taça da Liga: 2015–16
* Supertaça Cândido de Oliveira: 2016, 2017, 2019

Viited
------

1. ↑  "Alejandro Grimaldo, la seducción de un lateral de 15 años". Mundo Deportivo. 5.9.2011. Vaadatud 13.12.2018
2. ↑  "Benfica vence AEK de Atenas com grande golo de Grimaldo". Rádio e Televisão de Portugal. 12.12.2018. Vaadatud 13.12.2018
3. ↑  "Bayer 04 sign Grimaldo from Benfica". *BAYER 04 LEVERKUSEN*. 21. mai 2023. Vaadatud 3. juulil 2023.

Välislingid
-----------

 Álex Grimaldo – pildid, videod ja helifailid Wikimedia Commonsis
* Profiil Benfica kodulehel
Jonathan Tah 2019. aastal Leverkuseni Bayeri mängijana
**Jonathan Glao Tah** (sündinud 11. veebruaril 1996 Hamburgis) on Saksamaa jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Saksamaa jalgpallikoondises.

Ta alustas jalgpalli mängimist kodulinna Hamburgi klubides. 2009. aastal liitus ta klubiga Hamburger SV, mille põhimeeskonnas debüteeris ta Saksamaa kõrgliigas 2013. aasta septembris. Hooajal 2014/15 oli ta Hamburgerist laenul Saksamaa esiliigaklubis Düsseldorfi Fortuna.

2015. aasta juulis siirdus ta 7,5 miljoni euro eest Leverkuseni Bayeri, kellega sõlmis viieaastase lepingu. Leverkuseniga on ta lepingut pikendanud veel 2018. ja 2021. aastal.

Aastatel 2011–2019 mängis Tah Saksamaa noortekoondistes. 2019. aastal saavutas ta Saksamaa kuni 21-aastaste koondisega Euroopa omavanuste meistrivõistlustel teise koha. Saksamaa jalgpallikoondises tegi ta debüüdi 26. märtsil 2016 sõprusmängus Inglismaa vastu. Ta kuulus Saksamaa koondisse 2016. aasta Euroopa meistrivõistlustel, kuhu valiti Antonio Rüdigeri asendjaks. Üheski mängus ta Euroopa meistrivõistlustel aga väljakule ei pääsenud.

Tema ema on sakslanna ja isa Elevandiluuranniku päritolu.

Viited
------

1. ↑  "Tah joins Bayer Leverkusen from Hamburg". Vaadatud 16. juulil 2015.
2. ↑  "Jonathan Tah signs Bayer Leverkusen contract extension through 2022-23". 26. veebruar 2018. Vaadatud 16. aprillil 2018.
3. ↑  "Leverkusen confirm that Tah's release clause has expired". *Bundesliga News*. 11. juuli 2023. Vaadatud 13. novembril 2023.
4. ↑  Jonathan Tah - National Team. transfermarkt.com. Vaadatud 10.03.2024
5. ↑  "Jonathan Tah, Leverkusen's defensive 'battleship'". Bundesliga. Vaadatud 12. juunil 2020.

| * v
* r
Saksamaa koondis  –  UEFA Euro 2016 |
| --- |
| 

* 1 Neuer
* 2 Mustafi
* 3 Hector
* 4 Höwedes
* 5 Hummels
* 6 Khedira
* 7 Schweinsteiger (c)
* 8 Özil
* 9 Schürrle
* 10 Podolski
* 11 Draxler
* 12 Leno
* 13 Müller
* 14 Can
* 15 Weigl
* 16 Tah
* 17 Boateng
* 18 Kroos
* 19 Götze
* 20 Sané
* 21 Kimmich
* 22 Ter Stegen
* 23 Gómez
* Treener: Löw

 | Saksamaa |
**AS Tallinna Karastusjoogid** oli Eesti ettevõte, mis asutati 1991. aastal Tallinna Karastusjookide Katsetehase põhjal. Ettevõtte tütarettevõtted olid AS Viru Joogid ja AS Valtu Vein ning ettevõte haldas kahte hulgimüügikeskust.

Ettevõte luges enda järjepideva tegevuse alguseks 1896. aastat, mil Viktor Auster alustas Tallinnas puuviljalimonaade tootmist. 1924. aastal omandas ettevõte nime Tallinna Karastusjookide Osaühisus, ning 1928. aastal kasutati esmakordselt nime Talko. Ettevõte natsionaliseeriti 1940. aastal ning peagi liideti sellega süsihappetehas Tasüt, Vellamo ja Karastusjookide töökoda Tervis. 

Aastatel 1944-1951 kasutati nime Karastusjookide ja Süsihappetehas "Talko". 1951. aastal nimetati ettevõte Tallinna Limonaaditehaseks ja 1970. aastatel sai ettevõttest nimemuutusega Tallinna Karastusjookide Katsetehas. Tallinna limonaaditehases valmistati 19 karastusjooki, tehases oli kaks villimisaparaati, kaks gaseerimisseadet, üks korkimismasin ja kaks pudelipesumasinat. 1958. aastal toimusid aga tehnoloogias suured muudatused ja kopatamine kadus ära, sest tulid masinad, mis doseerisid õige koguse kupaaži pudelisse ning inimene asendati masinaga. 1966. aastal võeti Tallinna Limonaaditehases kasutusele uus automaatvillimisliin. 1970. aastatel võeti kasutusele uudse kujuga kolmandikliitrised pudelid. 1978. aastal käivitati Pepsi-Cola tootmise tsehh.

Pepsi-Cola ja Vana Tallinna pudelid Neitsitorni 1980. aastate kohviku ekspositsioonis
2015. aastal pani AS Haljas (senine omanik ja hulgimüügiettevõte) AS-i Tallinna Karastusjoogid müüki, ning ettevõtte juhatuse esimees Vello Tafenau rääkis välisinvestoritest, kuid ei maininud nende nimesid ega päritolu. Samal aastal lõppes Tallinna Karastusjookide sortimendis olnud jookide müük ja tarne Eestis.

Vaata ka
--------

* Coca-Cola HBC Eesti

Viited
------

1. ↑  Tallinna Karastusjookide Katsetehas, TLA.R-130
2. ↑  AS Tallinna Karastusjoogid ajaloost (veebiarhiivi koopia, vaadatud 25. juuli 2019)
3. ↑  Erik Gamzejev (20. märts 2015). "Jõhvi joogitehas võib taas tööle hakata". Põhjarannik. Originaali arhiivikoopia seisuga 28. juuli 2017.

Välislingid
-----------

* Koduleht
* Eneken Laasme, Eesti limonaaditööstus sündis apteegis, epl.delfi.ee, 4. märts 2006
**2024. aasta Saksi parlamendivalimised** on kavandatud toimuma 1. septembril 2024 Saksi Maapäeva (Landtag) 8. koosseisu valimiseks. Samale päevale on kavandatud valimised toimuda ka naaberliidumaal Tüüringis. Valimiste eel on võimul CDU-SPD-roheliste nn. Keenia koalitsioon eesotsas Michael Kretschmeriga (CDU).

Saksi põhiseaduse valimisseaduse kohaselt peavad Maapäeva valimised toimuma pühapäeval või riigipühal ametisoleva valitsuse ametiaja algusest mitte varem kui 58 kuud ega hiljem kui 60 kuud. 2023. aasta juuni lõpus seadis Kretschmeri valitsus valimispäevaks 1. septembri 2024, Maapäev kinnitas selle 28. juunil 2023.

Valimised toimuvad Liidupäeva valimiste sarnase segasüsteemiga. Minimaalne Maapäeva kohtade arv on 120, millest 60 valitakse otsestes ringkondades majoritaarselt esimeste häältega (Erststimmen), teiste häälte (Zweitstimmen) põhjal jaotatakse liidumaa tasemel proportsionaalselt D'Hondti meetodiga, valimiskünnisega 5% või vähemalt kahe kohaliku mandaati võitmine. Kui üks partei võidab rohkem kohalikke mandaate, kui talle proportsionaalselt on ette nähtud, lisatakse teisetele parteidele tasandusmandaate, millega Maapäeva kohtade arv suureneb.

Viited
------

1. ↑  "REVOSax Landesrecht Sachsen - Sächsisches Wahlgesetz – SächsWahlG". *www.revosax.sachsen.de*. Vaadatud 9. jaanuaril 2024.
2. ↑  "Nun offiziell: Sachsen wählt am 1. September 2024". *www.saechsische.de* (saksa). Vaadatud 9. jaanuaril 2024.
3. ↑  
"REVOSax Landesrecht Sachsen - Sächsisches Wahlgesetz – SächsWahlG". *www.revosax.sachsen.de*. Vaadatud 9. jaanuaril 2024.
**James Bennet** (ka **Jakob**; suri 1690 Vändras) oli šoti päritolu Rootsi sõjaväelane (major), Vändra mõisnik.

James Bennet sündis Fife'is Monimaili ja hilisema Edinburghi Püha Kolmainsuse kiriku (*Trinity College Kirk*) õpetaja William Benneti ja tema abikaasa Jean Bonari pojana. Ka tema vanaisa Andrew Bonar oli olnud Monimaili kirikuõpetaja. James Benneti vendadest koguni kolm pidasid vaimuliku ametit.

Lahkus Šotimaalt 1640. aastatel ning asus Rootsi teenistusse 1650. aasta paiku. Esmakordselt on temast kindlaid andmeid Rootsi teenistuses jaanuaris 1655, mil ta teenis Bremen-Verdenis leitnandina kindralleitnant Christopher Delphicus zu Dohna (1628–1668) värvatud rügemendi kapten Cornelius van den Broucksi kompaniis.

1657. aastal oli kapten kuninglikus ihukaardiväerügemendis. Kapteni ja kompaniiülemana teenis ta Kuninganna ihukaardiväe jalaväerügemendis veel juulis 1659 Dirschaus. Osales Rootsi-Poola sõjas. 1662. aastal oli kuningliku kaardiväe kapten Riias. Seejärel kapten Malmö garnisonis ning major Turu lääni ratsaväerügemendis.

7. septembril 1675 sai Rootsi aadlitiitli ning Bennetid introdutseeriti Rootsi rüütelkonda suguvõsana nr. 831.

Abielludes omandas Vändra mõisa Pärnumaal.

Perekond
--------

Abiellus augustis 1664 Christina Kinnemondiga (suri 1693), kes oli šoti päritolu Rootsi ooberstleitnandi ja Vändra mõisniku Thomas Kinnemondi ja Christina Scotti tütar. Christina Kinnemondi emapoolne vanaisa oli Rootsi ooberst ja Vändra mõisnik James Scott. Abielust sündis koguni 17 last:

* Thomas Bennet, laevastiku alamleitnant, hukkus 1702. aastal Peipsi järvel, kui tema laev õhku lendas
* Christina Bennet, oli abielus Meijerfeldti tragunirügemendi kapteni Henrik Grabbega.
* Jakob Bennet, lipnik Riia garnisonis, hukkus 1700. aastal suurtükikuuli läbi Cobroni fordis
* Isabella Bennet
* Robert Bennet, kornet Turu lääni ratsaväerügemendis, lasti surnuks 1700. aastal Rauna kindluses
* Gustaf Bennet, kornet Uusimaa ja Häme lääni ratsaväerügemendis, hukkus 20. novembril Narva lahingus
* vabahärra Vilhelm Bennet (1677–1740), Rootsi sõjaväelane (kindralmajor)
* Elisabet Bennet
* Carl Bennet, feldveebel krahv Frölichi rügemendis Riias, lasti surnuks 1701. aastal
* Johanna Regina Bennet (1687–1740), Vändra pärijanna, oli abielus major Gustav von Meyeriga
* Claes Bennet, suri lapsena
* Martin Bennet, suri lapsena
* Peter Bennet, suri lapsena
* Adam Bennet, suri lapsena
* Anna Bennet, suri lapsena
* Catharina Bennet, suri lapsena

Viited
------

1. ↑  Hew Scott "Fasti Ecclesiae Scoticanae. The Succession of Ministers in the Church of Scotland From the Reformation. Volume I: The Synod of Lothian and Tweeddale" , lk. 131-132
2. ↑  Christopher Delphicus zu Dohna rügemendi munsterroll, jaanuar 1655
3. ↑  Kuninganna ihukaardiväe jalaväerügemendi munsterroll, juuli 1659
Maksim Tšudov
Maksim Tšudov 2008. aasta MM-il Östersundis
**Maksim Aleksandrovitš Tšudov** (vene keeles *Максим Александрович Чудов*; sündinud 12. novembril 1982 Mihhailovkas Baškortostani Vabariigis) on Venemaa laskesuusataja.

Tšudov sai 2007. aasta maailmameistrivõistlustel Anterselvas
hõbemedali 12,5 km tagaajamisvõistluses. Ta startis 10 km sprindis saadud 13. kohalt, kuid tõusis teiseks kolmest trahviringist hoolimata. Vahe võistluse võitnud Ole Einar Bjørndaleniga oli finisis üle minuti. 4x7,5 km teatesõidus sõitis ta maailmameistriks tulnud Venemaa meeskonnas teist vahetust, kes võitis rohkem kui minutiga Norrat.

2008. aasta MM-il Östersundis võitis Tšudov 10 km sprindis kuldmedali 19,8 sekundiga Halvard Hanevoldi ees. 12,5 km tagaajamisvõistluses sai ta teise koha Ole Einar Bjørndaleni järel.

Maailma karikasarjas on Tšudov võitnud (seisuga 10. veebruar 2008) kaks etappi, olnud seitse korda teine ja neli korda kolmas.

Saavutused
----------

### Maailmameistrivõistlustel

* 2007 Itaalia Anterselvas
	+ Kuld **maailmameister** 4x7,5 km teatesõidus
	+ Hõbe hõbemedal 12,5 km tagaajamisvõistluses
* 2008 Rootsi Östersundis
	+ Kuld **maailmameister** 10 km sprindivõistluses
	+ Hõbe hõbemedal 12,5 km tagaajamisvõistluses
	+ Pronks pronksmedal 15 km ühisstardiga sõidus

### Juunioride maailmameistrivõistlustel

* 2002 Itaalia Ridnaun-Val Ridannas
	+ Hõbe hõbemedal tagaajamisvõistluses
* 2003 Poola Koscieliskos
	+ Kuld **juunioride maailmameister** tagaajamisvõistluses
	+ Kuld **juunioride maailmameister** teatevõistluses
	+ Pronks pronksmedal sprindivõistluses

### Maailma karikasarjas

#### Maailma karikasarja etapivõidud

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| 1. | 2007 | 17. märts | Hantõ-Mansiisk |  Venemaa | 12,5 km tagaajamine |
| 2. | 2008 | 9. veebruar | Östersund |  Rootsi | 10 km sprint |

Isiklikku
---------

Maksim Tšudov on 169 cm pikk ja kaalub 65 kg. Noorena käis ta jalgpalli- ja suusatamistrennis. 2000. aastast hakkas tõsiselt tegelema laskesuusatamisega. Praegu elab ta Ufas ja on vallaline.

Välislingid
-----------

* Maksim Tšudov Biathlonworldi kodulehel
Kolu mõisa peahoone (september 2014)
**Kolu mõis** (saksa keeles *Kollo*) oli rüütlimõis Türi kihelkonnas Järvamaal. Nüüdisajal jääb mõis Järva maakonda Türi valda.

Mõisa peahoone tunnistati 1998. aastal kultuurimälestiseks.

Ajalugu
-------

Kolu mõisat mainiti esimest korda 1639, mil selle omanik oli Peter Grote. 17. sajandi lõpul mõis riigistati, kuid 1730. aastatest peale oli see jälle Grotenhielmide käes. 18. sajandi lõpul oli mõisal mitmeid valdajaid, kuni Eduard von Middendorff selle 1875. aastal ostis. Mõisa viimane omanik oli tema tütar Elisabeth von Schilling.

Pärast mõisa võõrandamist 1919. aastal asus endises härrastemajas kool.

Alates 1996. aastast on mõisahoone eravalduses.

Mõisakompleks
-------------

Mõisa ühekorruseline historitsistlik peahoone ehitati 1890 (arhitekt Erwin Bernhard). Praegune peahoone ehitati uuesti pärast 1905. aasta mahapõlemist.

Kõrvalhoonetest on säilinud vaid mõned, sealhulgas klassitsistlik sammastikuga ait. Park on segastiilis ja praeguseks ulatuslikult rekonstrueeritud, istutatud on palju uusi puid.

Viited
------

1. 1 2 3 4 5  Kolu mõis (Türi) Eesti mõisaportaalis (vaadatud 13.11.2015)
2. 1 2  "Kolu mõisa peahoone". *Kultuurimälestiste riiklik register*. Vaadatud 1.7.2017.
3. 1 2  "Türi valla mõisad". *turism.tyri.ee*. Originaali arhiivikoopia seisuga 4.04.2017. Vaadatud 1.7.2017.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kolu mõis (Türi)** |

* Kolu mõis (Türi) Eesti mõisaportaalis
* Kolu mõisas tegutseb uus omanik Järva Teataja (2007)


Türi kihelkond

**Kirik**: Türi kirik  

**Mõisad**: Hundisaare mõis | Kirna mõis | Kolu mõis | Kärevere mõis | Kõltsi mõis | Laupa mõis | Liivamäe mõis | Lokuta mõis | Mäeküla mõis | Nehatu mõis | Oisu mõis | Pakasmäe mõis | Piiumetsa mõis | Poaka mõis | Päri mõis | Reopalu mõis | Rikassaare mõis | Roovere mõis | Röa mõis | Siugumetsa mõis | Särevere mõis | Taikse mõis | Tedre mõis | Tori mõis | Türi mõis | Türi kirikumõis | Türi-Alliku mõis | Vahastu mõis | Varmassaare mõis | Vissuvere mõis | Väätsa mõis | Ülejõe mõis
**Pekka Olavi Haavisto** (sündinud 23. märtsil 1958 Helsingis) on Soome poliitik, alates 6. juunist 2019 kuni 20. juunini 2023 Soome välisminister (algul Antti Rinne valitsuses, alates 10. detsembrist 2019 Sanna Marini valitsuses).

Ta oli alates 17. oktoobrist 2013 Jyrki Kataineni valitsuse arengukoostöö minister ning kuni 26. septembrini 2014 samas ametis Alexander Stubbi valitsuses.

Ta kuulub Rohelisse Liitu. Aastatel 1993–1995 oli ta erakonna esimees. Aastatel 2000–2006 oli ta Euroopa Rohelise Partei esimees.

Pekka Haavisto on olnud Eduskunna liige aastatel 1987–1995 ja alates 2007. aastast. Aastatel 1995–1999 oli ta Paavo Lippose esimeses valitsuses keskkonna- ja arengukoostöö minister.

Tema haridus on küpsuseksamid.

Juunis 2011 kinnitas Roheline Liit Pekka Haavisto oma presidendikandidaadiks 2012. aasta alguses toimuvatel valimistel. Ta tuli 1. voorus 2. kohale kogudes 18,8% häältest ning pääses teise vooru. Teises voorus kaotas ta Sauli Niinistöle, kes kogus 62,6% häältest.

Jaanuaris 2024 tuli Pekka Haavisto Soome presidendivalimiste 1. voorus 2. kohale kogudes 25,8% häältest ja pääses teise vooru. Teises voorus jäi ta Alexander Stubbi järel teiseks, saades 48,4% häältest.

Isiklik elu
-----------

Keskkooli lõpetamise järel astus Haavisto Helsingi Ülikooli sotsiaalteadusi õppima, kuid ülikool jäi tal pooleli. Noore mehena valis ta kaitseväeteenistuse asemel asendusteenistuse.

Haavisto on gei. Ta sõlmis 2002. aastal tsiviilpartnerluse Ecuadorist pärit Nexar Antonio Floresega.

Viited
------

1. ↑  "Soome presidendivalimiste teise vooru lähevad Alexander Stubb ja Pekka Haavisto". *Delfi*. 28. jaanuar 2024. Originaali arhiivikoopia seisuga 28. jaanuar 2024. Vaadatud 28. jaanuaril 2024.
2. ↑  "Kuka Pekka Haavisto?". *www.haavisto2012.fi*. Vaadatud 29. jaanuar 2012.
3. ↑  "Ilmestyneet lehdet". *Rauhanturvaaja*. Vaadatud 25. august 2017.
4. ↑  "Pekka Haavisto kandideerib uuesti Soome presidendiks". *Eestinen*. 11. veebruar 2017. Vaadatud 25. august 2017.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Pekka Haavisto** |

* Koduleht
* Kanne Eduskunna lehel
**Teatetahvlisüsteem** (Bulletin Board System, BBS) on kasutajaliidesega server telefoniühendustel põhinevas arvutivõrgus, mis võimaldas helisagedusliku modemiga sissehelistajatel omavahelist suhtlust. Tuntuim sellistest serveritest moodustatud võrk kannab nime FidoNet.
Paljud teatetahvlisüsteemid võimaldasid kasutajatel ka vahetada faile, mängida mänge jms.
Hilisema arenduse käigus loodi teatetahvlisüsteemide lüüsid Useneti uudisterühma ja FTP serverite vahel.

Teatetahvlisüsteemid Eestis
---------------------------

Teatetahvlisüsteemid tekkisid Eestis 1989. aasta lõpus. Esimese avaliku teatetahvlisüsteemi kohta ilmus ajalehe Tehnika & Majandus 1990. aasta esinumbris artikkel "Eesti esimene elektrooniline "postkast"", kus on dokumenteeritud esimese ühenduse ajana 14. detsember 1989. BBS käivitati Autotranspordi arvutuskeskuses (ATAK), selle ülesseadmist konsulteeris Jussi Pulkinen Soome arvutifirmast Microdata OY, mis annetas ka riistvara ja tarkvara. Arvutuskeskuses jäid teatetahvlisüsteemi haldama peainsener Lembit Pirn ja programmeerija Jaan Männik.

FidoNeti kõrgajal 1990. aastate keskel oli Eestis umbes 60 avalikku BBSi.

Eesti FidoNeti administraatorid ja kasutajad korraldasid 1991. aastast alates suvist kogukonnaüritust BBSummer ning 1994. aastast ka talvist üritust BBWinter. Tippaegadel oli neil üritustel osalejaid üle saja, nt 1993. aasta BBSummeril Saarjärvel osales üle 140 inimese.

Vaata ka
--------

* FidoNet
* elektronpost
* Useneti uudistegrupid

Viited
------

1. ↑  Martti Kuldma (14. november 1994). "Eesti BBSide nimekiri". *2:490/43 (Pink Rabbit BBS)*. Vaadatud 12. oktoober 2022.
2. ↑  Tarmo Mamers (12. oktoober 2022). "Kas oled kuulnud FidoNetist?". *Zone Media*.
3. ↑  Tarmo Mamers (juuli 1994). "BBÜRitused: 3x BBSummer, 2x BBWinter, 1x BBKookimine" (PDF). *.exe (ajakiri)*. Vaadatud 17. september 2020.
Rimi
Rimi on sitt pood kuigi nende viinamarjad on head aga muidu on üle hinadud pasa pood müüb sitta ja tahab selle eest 6.50€ tuss pood ikka vesi on ka tussu mahlaga ära segatud ja coca cola on mingi munnist välja tulnud. hüpermarket Vilniuses.
**Rimi Baltic** on Eestis, Lätis ja Leedus tegutsev super- ja hüpermarketite kett, mis kaupleb peamiselt toidu- ja esmatarbekaupadega. Sellele kuuluvad Rimi kaubamärki kandvad kauplused Eestis, Lätis ja Leedus ning Säästumarketid Eestis ja Supernetto poed Lätis ja Leedus. Rimi Baltic omanik on Rootsi ettevõte ICA.

Rimi Baltic moodustati, kui Soome Kesko ja Rootsi ICA ühendasid 2004. aastal enda tegevused Balti riikides. Ametlik tegutsemise alustamise kuupäev on 1. jaanuar 2005.

2006. aasta lõpus otsustas Kesko ühisettevõtte omanikeringist taanduda ja müüs oma osa ära ICA-le, kes sai alates 1. jaanuarist 2007 ettevõtte ainuomanikuks.

Eestis tegeleb Rimi poodide haldamisega Rimi Baltic tütarettevõte **Rimi Eesti Food AS**.

Välislingid
-----------

* Eesti koduleht.
**Pregolja** (antiikaegne nimi *Chronos*, vanapreisi *Preigara* ja *Preigile*, saksa keeles *Pregel*, leedu keeles *Prieglius*, poola keeles *Pregoła*, vene keeles *Преголя*, *Pregolja*) on Kaliningradi (Visla) lahes Läänemerre suubuv jõgi. 

Pregolja on 123 km pikk, koos Angrapa lisajõega 292 km. Pregolja bassein katab 15 500 km². Jõe keskmine voolumaht on 90 m³/s. Pregolja peamised lisajõed on Lava, Angrapa ja Instrutš.

Jõgi on täies pikkuses laevatatav. Selle tähtsus veeteena langes siiski järsult pärast raudteeliini rajamist Königsbergi (nüüdse Kaliningradi) ja Insterburgi (nüüdse Tšernjahhovski) vahel 19. sajandil.

Etümoloogia
-----------

Klaudios Ptolemaios nimetas Pregolja jõge *Chronos*. Gootide ajal kutsuti seda *Skara*, Saksa ordu aegadel kandis see ka *Lipsa* nime. Seda nime on tõlgendatud mitmeti: Peteraitise järgi tähendab see "kiire, julge", Vanagase andmeil "põrguauk" ning Gerullise väitel "ebakindel tee kuristikku". Nime Pregel (vanapreisi sõnast "preigillis" 'madalaim koht') on esmamainitud 1302. aastal.

Geograafia
----------

Pregolja on pikim jõgi, mis voolab tervenisti praeguse Vene Föderatsiooni Kaliningradi oblasti piirides. Jõgi saab alguse Instrutši ja Angrapa liitumiskohalt Tšernjahhovski linna lähistel. Jõe laius on Tšernjahhovskis 20 meetrit, Kaliningradis 80 meetrit. Sügavus on ülemjooksul ja kuni Angrapani 2–3 meetrit. Pärast Gvardeiskit, Ozerki asula lähedal jaguneb Pregolja kaheks paralleelseks haruks: Uus-Pregolja (põhjapoolne) ja Vana-Pregolja (lõunapoolne). Mitmel pool ühendavad Pregolja peaharusid väiksemad harud, moodustades suure hulga saari. Viimane saar enne jõesuuet on Kneiphof (Kanti saar) Kaliningradis, pärast seda Uus- ja Vana-Pregolja ühinevad.

Pregolja ääres asuvad neli linna: Tšernjahhovsk (endine Insterburg), Znamensk (endine Wehlau), Gvardeisk (endine Tapiau) ja Kaliningrad (endine Königsberg).

Kanal ühendab Pregolja jõge Nemunasega. Sisuliselt on Pregolja haru ka Deima jõgi, mis eraldub Pregoljast Gvardeiski juures ja suubub Kura lahte Polesski linna lähedal.

Vaata ka
--------

Kaliningradi linna keskus Pregolja jõe kallastel
* Königsbergi sildade probleem

Viited
------

1. ↑  Ptolemaios "Location of European Sarmatia" Book III, Chapter 5

|  |  |
| --- | --- |
|  | Pildid, videod ja helifailid Commonsis: **Pregolja** |
**David James Wottle** (sündinud 7. augustil 1950 Cantonis Ohios) on Ameerika Ühendriikide endine kergejõustiklane, 800 m jooksja. 1972. aasta suveolümpiamängudel Münchenis tuli ta 800 m jooksus olümpiavõitjaks. Wottle oli tuntud ka selle poolest, et kandis pidevalt nokkmütsi.

Lapsepõlves oli Wottle väga kõhn ja nõrk. Tema perearst ütles talle, et ta peab enda tervise ja keha tugevdamiseks midagi ette võtma, näiteks jooksma. Noor poiss haaras sellest nõuandest kinni ja hakkaski jooksuga tegelema.

Wottle lõpetas 1973. aastal Bowling Greeni Riikliku Ülikooli ja sai bakalaureusekraadi ajaloos. 1970. aasta NCAA välitingimustes toimunud kergejõustiku meistrivõistlustel oli Wottle 1 miili jooksus teine Marty Liquori järel. 1971. aasta hooajal segasid Wottle'it vigastused, kuid aasta hiljem, 1972. aastal, võitis ta NCAA kergejõustiku meistrivõistlustel 1500 meetri jooksu. 

Pärast 1971. aastal Helsingis toimunud Euroopa meistrivõistlusi tundus, et Nõukogude Liidu jooksjale Jevgeni Aržanovile pole olümpiamängude 800 meetri jooksus tõsist vastast. Aržanov oli viimati jäänud teiseks 19. juulil 1969 toimunud võistlustel.

Enne Saksamaal Münchenis toimunud 1972. aasta olümpiamänge võitis 21-aastane Wottle AAU korraldatud Ameerika Ühendriikide olümpiamängude katsevõistlustel 800 meetri jooksu, püstitades maailmarekordi tulemusega 1.44,3. 1970. aastal 19-aastaselt oli Wottle'i 800 meetri jooksu rekord 1.47,1.

Olümpiamängude 800 meetri jooksu finaalis langes Wottle kohe jooksjate rivi lõppu ja püsis seal esimesed 500 meetrit, alles siis tõstis ta tempot ja hakkas teistest jooksjatest mööduma. Ta haaras viimastel meetritel liidripositsiooni ja edestas võistluseelset favoriiti Jevgeni Aržanovit Nõukogude Liidust vaid 0,03 sekundiga. Sealt sai ta hüüdnime Peaesineja (tema teine hüüdnimi oli Wottle the Throttle). Võidust jahmununa unustas Wottle poodiumil riigihümni ajal nokkmütsi peast võtta. Mõni tõlgendas seda protestina, kuid Wottle vabandas hiljem autasustamistseremooniale järgnenud pressikonverentsil. Ta osales Müncheni olümpiamängudel ka 1500 meetri jooksus, kuid poolfinaalis ta kõrvaldati.

Välislingid
-----------

* Dave Wottle Rahvusvahelise Kergejõustikuliidu kodulehel (inglise) Muuda Vikiandmetes
* James Wottle olympic-usa.org (Wayback Machine)
* 1972. aasta olümpiamängide 800 m jooksu finaal YouTube

| * v
* r
Meeste 800 meetri jooksu olümpiavõitjad |
| --- |
| 
1896: Edwin Flack • 1900: Alfred Tysoe • 1904: Jim Lightbody • 1906: Paul Pilgrim • 1908: Mel Sheppard • 1912: Ted Meredith • 1920: Albert Hill • 1924: Douglas Lowe • 1928: Douglas Lowe • 1932: Thomas Hampson • 1936: John Woodruff • 1948: Mal Whitfield • 1952: Mal Whitfield • 1956: Tom Courtney • 1960: Peter Snell • 1964: Peter Snell • 1968: Ralph Doubell • 1972: Dave Wottle • 1976: Alberto Juantorena • 1980: Steve Ovett • 1984: Joaquim Cruz • 1988: Paul Ereng • 1992: William Tanui • 1996: Vebjørn Rodal • 2000: Nils Schumann • 2004: Juri Borzakovski • 2008: Wilfred Bungei • 2012: David Rudisha • 2016: David Rudisha • 2020: Emmanuel Korir |
**Gustaf Gabrielsson Oxenstierna** (1551 – 18. jaanuar 1597) oli Rootsi riigitegelane (Tallinna ja Eestimaa asehaldur).

Sündinud Tallinna asehalduri Gabriel Christersson Oxenstierna ja Beata Eriksdotter Trolle pojana, siirdus Gustaf Gabrielsson välismaa ülikoolidesse õppima ja teenis seal ka sõjaväelasena. 

Liivi sõja tulemusel valduste muutumised Eesti aladel, Rootsi Eestimaa hertsogkond
Aastal 1585 määrati ta Tallinna ja Eestimaa asehalduriks, Rootsi Eestimaa hertsogkonnas. Selles ametis oli ta kuni aastani 1588. Koos mõne teise rootsi ametnikuga koostas ta Eestimaa piiskopi Christian Agricola jaoks välja instruktsiooni üldvisitatsiooni korraldamiseks. Piiskopi varajase surma tõttu jäi see aga teostamata.

Aastal 1590 sai ta Rootsi riiginõunikuks, Johan III surma järel oli ta koos hertsog Karliga riiginõukogu üks juhte. Peale kuningas Sigismundi kroonimist 1594. aastal sai ta kammernõunikuks.

Gustaf Gabrielsson Oxenstierna ja Barbro Axelsdotter Bielke (1556–1624) pojad:

* Axel Gustafsson Oxenstierna (1583–1654), Rootsi riigikantsleri (1632–1644) ja
* Gabriel Gustafsson Oxenstierna (1587–1640), Rootsi riigidrotsi (1634–1640) isa.

|  |  |  |
| --- | --- | --- |
| Eelnev**Pontus De la Gardie** | **Eestimaa kuberner**1585—1588 | Järgnev**Hans Wachtmeister** |
Carl Johan Bergman (2021)
**Carl Johan Bergman** (sündinud 14. märtsil 1978 Ekshärardis) on Rootsi laskesuusataja. 

Bergman suusatas viimast vahetust Rootsi segateatevõistkonnas, kes tuli maailmameistriks 2007. aasta laskesuusatamise maailmameistrivõistlustel Anterselvas. 2009. aasta MM-il Pyeongchangis tõi ta Rootsi võistkonna segateatesõidus teisena finišisse, võitjale Prantsusmaale kaotati 6,2 sekundiga. Hantõ-Mansiiskis 2010. aasta MM-il sai ta segateatesõidus pronksmedali.

Bergman on osalenud kolmedel olümpiamängudel. 2002. aasta taliolümpiamängudel Salt Lake Citys jäi tema paremaks tulemuseks 10 km sprindis saadud 28. koht. 2006. aasta OM-il Torinos oli tema parem tulemus individuaalselt 20 km eraldistardiga sõit, kus ta sai 23. koha. 4x7,5 km teatesõidus sõitis ta viimast vahetust, kui Rootsi võistkond jäi neljandaks, kaotades Prantsusmaale fotofiniši põhjal, kuigi saadi sama lõpuaeg. 2010. aasta OM-il Vancouveris oli ta parim saavutus 19. koht 12,5 km jälitussõidus, mille võitis tuli tema võistkonnakaaslane Björn Ferry.

Maailma karikasarjas osales Bergman esimest korda Oberhofis 4. jaanuaril 2001 10 km sprindis, kus ta sai 109 startinu seas 87. koha. Esimest korda jõudis ta poodiumile Fort Kentis 5. märtsil 2004 12,5 km jälitussõidus, kui ta oli teine. Esimene võit MK-etapil tuli 16. märtsil 2006 Kontiolahtis 10 km sprindis.

Bergman elukaaslane on Norra laskesuusataja Liv Kjersti Eikelandiga.

Saavutused
----------

### Maailmameistrivõistlustel

* 2007 Itaalia Anterselvas
	+ Kuld **maailmameister** 2x6+2x7,5 km segateatesõidus
* 2009 Lõuna-Korea Pyeongchangis
	+ Hõbe hõbemedal 2x6+2x7,5 km segateatesõidus
* 2010 Venemaa Hantõ-Mansiiskis
	+ Pronks pronksmedal 2x6+2x7,5 km segateatesõidus

### Maailma karikasarjas

Carl Johan Bergman on osalenud (seisuga 24. jaanuar 2012) 202  
 korda MK-etapil ja jõudnud esikolmikusse 10 korral, neist 3 etappi  
 on ta võitnud.

#### Maailma karikasarja etapivõidud

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2006 | 16. märts | Kontiolahti |  Soome | 10 km sprint
  |
| **2.** | 2012 | 2. detsember | Östersund |  Rootsi | 10 km sprint |
| **3.** | 2012 | 9. detsember | Hochfilzen |  Austria | 10 km sprint |

Välislingid
-----------

* Carl Johan Bergmani koduleht
* Carl Johan Bergman IBU kodulehel (inglise)
Frank Ullrich 1982. aastal
**Frank Ullrich** (sündinud 24. jaanuaril 1958 Trusetalis) on endine Saksa DV laskesuusataja ja praegune Saksamaa koondise peatreener. Olümpiavõitja (1980) ja üheksakordne maailmameister.

Kuna Ullrichi isa oli laskesuusatamisvõistlustel kohtunik, siis arvatavasti sai noor Frank Ullrich sealt huvi laskesuusatamisega tegelda. Esimest korda osales ta Saksa DV noorte meistrivõistlustel 1967. aastal. 1972. aastal sai ta 5. koha spartakiaadil. Juunioride maailmameistrivõistlustel 1975. aastal tuli ta juunioride maailmameistriks teatevõistlusel.

Ullrich võitis olümpiakulla 10 km distantsil 1980. aasta olümpiamängudel Lake Placidis. Samadel mängudel sai ta veel hõbemedali nii 20 km distantsil kui ka 4×7,5 km teatesõidus. Neli aastat varem 1976. aasta OM-il Innsbruckis sai ta teatesõidus pronksmedali.

Maailmameistriks on Ullrich tulnud kokku üheksa korda aastatel 1978–1983. Maailma karikasarjas on ta võitnud neli korda (aastatel 1978, 1980, 1981 ja 1982) MK-üldkarika. Praegu on ta Saksamaa laskesuusatajate koondise peatreener.

Saavutused
----------

Frank Ullrich 2005. aastal
###  Olümpiamängudel

* 1976 Austria Innsbruckis
	+ pronksmedal 4×7,5 km teatesõidus
* 1980 Ameerika Ühendriigid Lake Placidis
	+ **olümpiavõitja** 10 km sõidus
	+ hõbemedal 20 km sõidus
	+ hõbemedal 4×7,5 km teatesõidus

### Maailmameistrivõistlustel

* 1977 Norra Lillehammeris
	+ Pronks pronksmedal 4×7,5 km teatesõidus
* 1978 Austria Hochfilzenis
	+ Kuld **maailmameister** 10 km sõidus
	+ Kuld **maailmameister** 4×7,5 km teatesõidus
	+ Hõbe hõbemedal 20 km sõidus
* 1979 Saksamaa Ruhpoldingis
	+ Kuld **maailmameister** 10 km sõidus
	+ Kuld **maailmameister** 4×7,5 km teatesõidus
* 1981 Soome Lahtis
	+ Kuld **maailmameister** 10 km sõidus
	+ Kuld **maailmameister** 4×7,5 km teatesõidus
	+ Hõbe hõbemedal 20 km sõidus
* 1982 Nõukogude Liit Minskis
	+ Kuld **maailmameister** 20 km sõidus
	+ Kuld **maailmameister** 4×7,5 km teatesõidus
	+ Hõbe hõbemedal 10 km sõidus
* 1983 Itaalia Anterselvas
	+ Kuld **maailmameister** 20 km sõidus
	+ Hõbe hõbemedal 4×7,5 km teatesõidus

### Maailma karikasarjas

#### Maailma karikas

* Üldkarikas
	+ **1. koht**: **1978, 1980, 1981, 1982**
	+ 2. koht: 1979
	+ 3. koht: 1983

Välislingid
-----------

* Frank Ullrich databaseOlympics.com kodulehel
Philipp Schörghofer
**Philipp Schörghofer** (sündinud 20. jaanuaril 1983 Salzburgis) on Austria mäesuusataja.

2003. aasta juunioride maailmameistrivõistlustel 7. märtsil 2003 Serre Chevalieris sai Schörghofer suurslaalomis pronksmedali. 2009. aasta maailmameistrivõistlustel Val-d'Isère'is oli ta suurslaalomis neljateistkümnes ja 2010. aasta taliolümpiamängudel Vancouveris kaheteistkümnes. 2011. aasta MM-il Garmisch-Partenkirchenis sai Schörghofer võistkonnavõistluses hõbemedali ja suurslaalomis pronksi.

Saavutused
----------

### Maailmameistrivõistlustel

* 2011 Saksamaa Garmisch-Partenkirchenis
	+ Hõbe hõbemedal võistkonnavõistluses
	+ Pronks pronksmedal suurslaalomis
* 2013 Austria Schladmingis
	+ Kuld **maailmameister** võistkonnavõistluses
* 2015 Ameerika Ühendriigid Beaver Creekis
	+ Kuld **maailmameister** võistkonnavõistluses

### Juunioride maailmameistrivõistlustel

* 2003 Prantsusmaa Serre Chevalieris
	+ Pronks pronksmedal suurslaalomis

### Maailma karikasarjas

#### Maailma karikasarja etapivõidud

Philipp Schörghofer on osalenud (seisuga 23. jaanuar 2015) 71 MK-etapil ja jõudnud poodiumile 4 korda, millest 1 korral kõige kõrgemale astmele.

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2011 | 6. veebruar | Hinterstoder |  Austria | suurslaalom |

Välislingid
-----------

* Philipp Schörghoferi koduleht
* Philipp Schörghofer FIS-i kodulehel (inglise)
**Jonathan Balcombe** (sündinud 28. veebruaril 1959 Londonis Inglismaal) on Ameerika Ühendriikide etoloog ja teaduskirjanik.

Ta sündis Ida-Londonis Hornchurchis (praeguse haldusjaotuse järgi asub Hornchurch Londoni Haveringi linnaosas), kasvas üles Uus-Meremaal ja Kanadas. 1983. aastal lõpetas ta Torontos Yorki Ülikooli bakalaureusekraadiga bioloogias. Magistrikraadi bioloogias sai ta Ottawas asuvast Carletoni Ülikoolist.

Brasiilia kurdmokk, Jonathan Balcombe'i uurimisobjekt doktoriõppes
Balcombe elab 1987. aastast Ameerika Ühendriikides. Kaitses 1991. aastal Knoxville'is Tennessees asuvas Tennessee Ülikoolis doktoritöö etoloogias. Doktoritöö teemaks oli troopilistel ja subtroopiliste aladel levinud käsitiivaliste seltsi mopsininalaste sugukonda kuuluva Brasiilia kurdmoka (*Tadarida brasiliensis*) ema ja poja vahelise vokaalse kommunikatsiooni uurimine.

Balcombe on töötanud mitmes loomakaitseorganisatsioonis, sealhulgas The Humane Society of the United Statesis ja People for the Ethical Treatment of Animalsis, tegutsenud õppejõuna ja lektorina. On käinud loenguid andmas kuuel mandril. Ta on ajakirja Animal Sentience kaastoimetaja.

Teosed
------

* 2000 – *The Use of Animals in Higher Education: Problems, Alternatives, and Recommendations*, Humane Society Press
* 2006 – *Pleasurable Kingdom: Animals and the Nature of Feeling Good*, Macmillan
* 2010 – *Second Nature: The Inner Lives of Animals*, Macmillan
* 2011 – *The Exultant Ark: A Pictorial Tour of Animal Pleasure*, University of California Press
* 2016 – *What A Fish Knows: The Inner Lives of Our Underwater Cousins*, Scientific American/Farrar, Straus and Giroux (eesti keeles "Mida kala teab. Meie veealuste sugulaste siseelu". Tõlkinud Tiina Randus, toimetanud Triin Olvet, keeletoimetanud Katrin Ringo, terminire ja kalanimetuste osas konsulteerinud Aare Verliin ja Toomas Saat, kujundnud Kaspar Ehlvest. Tallinn: kirjastus Argo, 2018, 280 lk, ISBN 978-9949607488).

Viited
------

1. 1 2 3  Dr Jonathan Balcombe (USA). canterbury.ac.nz

Välislingid
-----------

* Koduleht
* BatWorldSanctuary - curious, playful bats.mpg. jutustavat teksti loeb Jonathan Balcombe, youtube.com, 1. veebruar 2012
* Most Eaten, Least Heard: The Inner Lives of Fishes | Jonathan Balcombe | TEDxHeidelberg. youtube.com, 9. jaanuar 2018
**San Angelo** on linn USA-s Texase osariigis, Tom Greeni maakonna halduskeskus ja ainus linn. See asub Edwardsi platoo edelanurgas ja Chihuahua kõrbe kirdenurgas Concho jõe põhja- ja lõunapoolse haru liitumiskohas osariigi pealinnast Austinist umbes 360 km kaugusel loodes.

Elanike arv on 2020. aasta rahvaloenduse seisuga 99 893. Aastal 2010 oli elanikke 93 200. 48,2% elanikkonnast moodustavad valged ja 42,35% ladinaameeriklased.

Piirkonda asustasid algselt *jumano*-indiaanlased. 1632. aastal rajati praeguse San Angelo lähedale lühikest aega tegutsenud frantsisklaste misjonikeskus. Praegune San Angelo linn asutati 1867. aastal, kui USA armee rajas sinna kaitserajatise Fort Concho. San Angelo asula (algselt Santa Angela) sai nime ühe selle esimese asuniku Bartholomew J. DeWitti abikaasa Angela järgi (hiljem sai Angelast Angelo). Linn hakkas kiiresti kasvama 1880. aastatel pärast maakonna halduskeskuseks saamist. San Angelo kujunes piirkonna liiklussõlmeks, kui 1888. aastal jõudis sinna Santa Fe Railroadi ja 1909. aastal Kansas City, Mexico and Orient Railway raudteeliin. 20. sajandi esimesel poolel kujunes San Angelo tähtsaimaks majandusharuks nafta- ja maagaasitööstus.

San Angelos valitseb lähistroopiline poolariidne kliima. Keskmine õhutemperatuur on juulis 22–35 °C ja jaanuaris 1–15 °C. Aasta keskmine sademete hulk on 539 mm. Kõige enam sajab mais (72 mm) ja kõige vähem detsembris (22 mm). 

Linnas asuvad 1981. aastal avatud San Angelo kaunite kunstide muuseum, 1867. aastal asutatud endine kaitserajatis Fort Concho, mis tunnistati 1961. aastal riiklikuks ajaloomälestiseks (*National Historic Landmark*), ja Goodfellow' õhujõudude baas. Linnas tegutseb 1928. aastal asutatud Angelo State University, mis kuulub Texase Tehnoloogiaülikoolide programmi. Linna läänepiiril asub looduskaitseala San Angelo State Park, kus elab väiksearvuline ameerika piisonite kari.

Linna teenindab San Angelo piirkondlik lennujaam. Linnas asub linnadevahelisi bussiliine opereeriva firma Greyhound Linesi bussipeatus. Linnas ristuvad maanteed Route 67 ja Route 87.

* San Angelo kaunite kunstide muuseumSan Angelo kaunite kunstide muuseum
* Angelo State University peasissepääsAngelo State University peasissepääs

Viited
------

1. ↑  2016 U.S. Gazetteer Files
2. ↑  2020 United States Census, vaadatud 1.01.2022.

Välislingid
-----------

*
Daniel Rickardsson
**Jan Olof Daniel Rickardsson** (sündinud 15. märtsil 1982 Hudiksvallis) on Rootsi murdmaasuusataja. 

Rickardsson osales täiskasvanute rahvusvahelistel võistlustel esimest korda 2009. aasta maailmameistrivõistlustel  Liberecis 15 km klassikasõidus ja sai 20. koha. 4x10 km teatesõidus saadi kuues koht ja tema suusatas esimeses vahetuses. Rickardsson võitis 2010. aasta Tour de Skil Dobbiacos peetud 10 km klassikasõidu. Enne seda oli ta individuaalselt MK-etappidel olnud kaks korda kaheksas. Rootsi meistrivõistlustel on ta saanud 2005. aastal 50 km klassikasõidus kolmanda koha.

Saavutused
----------

###  Olümpiamängudel

* 2010 Kanada Vancouveris
	+ **olümpiavõitja** 4x10 km teatesõidus
* 2014 Venemaa Sotšis
	+ **olümpiavõitja** 4x10 km teatesõidus
	+ pronksmedal 15 km klassikastiilis

### Maailmameistrivõistlustel

* 2011 Norra Oslos
	+ Hõbe hõbemedal teatesõidus
* 2013 Itaalia Val di Fiemmes
	+ Hõbe hõbemedal teatesõidus
* 2015 Rootsi Falunis
	+ Hõbe hõbemedal teatesõidus
* 2017 Soome Lahtis
	+ Pronks pronksmedal teatesõidus

### Maailma karikasarjas

* Üldkarikas
	+ 3. koht: 2011
* Tavadistantside karikas
	+ 2. koht: 2011
	+ 3. koht: 2014

Daniel Rickardsson on startinud maailma karikasarja etappidel 165 korral (seisuga 5. märts 2017). Poodiumile on ta jõudnud kümnel korral, millest kolm korra on ta olnud kõige kõrgemal astmel.

#### Maailma karikasarja etapivõidud

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2010 | 7. jaanuar | Cortina-Toblach |  Itaalia | 10 km vaba |
| **2.** | 2011 | 19. veebruar | Drammen |  Norra | 15 km klassikat |
| **3.** | 2014 | 8. märts | Oslo |  Norra | 50 km klassikat |

Välislingid
-----------

  

* Daniel Rickardsson FIS-i kodulehel (inglise)
**Tartu Majaomanikkude Pank** oli 1923. aastal Tartu Majaomanikkude Ühingu poolt asutatud pank, mille peamiseks eesmärgiks seati majaomanikele laenude andmine (majade remondiks jms).

Tartu Majaomanikkude Pank alustas tegevus 15. mail 1923 aastal. 1926. aastal ostis pank Suurturul neljakordse kivimaja (praegune aadress Raekoja plats 7), kus avati panga kontor. 1926. aasta lõpuks olid hoiused kasvanud üle 90 miljoni marga ning laene olu väljastatud peaaegu sama palju. Ühistupangal oli 1926. aastal ligi 1500 liiget.

1923.–1926. aastal olid panga nõukogu liikmeteks Tartu mööblitööstur ja sadulsepp Johan Busch, Tartu poliitik Paul Ingermann, Viljandi ja Tartu ettevõtja Karl Reinhold, ettevõtja Karl Piirand (1872–1964), J. Toom, J. Villem, A. Ehrlich, O. Lina.

Alates 1925. aastast juhtis panka Saaremaalt pärit ettevõtja Oskar Friedrich Allik (1884–1949) ning juhatuses töötasid Julius Lill, kaitseliidu ja kirikutegelane Johan Aavik (1871–1940), Tartu linnavolinikud Mihkel Massakas (1874–1941) ja August Kullam (1889–?), seltsitegelane Eduard Hold-Neumann (1874–1940), ettevõtja Mihkel Pärn (1868–?).

1. ↑  Tamman, A (1927). "Tartu panga-asjandus". *Tartu. Tartu linna-uurimise toimkonna korraldatud ja toimetatud*. Tartu: Tartu linna väljaanne: 544.
2. ↑  "Tartu Majaomanikkude Pank". *Ühistegelised Uudised, nr. 24,*. 18. juuni 1927.`{{uudiseviide}}`: CS1 hooldus: üleliigsed kirjavahemärgid (link)
3. ↑  "Tartu Majaomanikkude Panga Nõukogu 1923–1926.a". Vaadatud 10.03.2024.
4. ↑  "Tartu Majaomanikkude Panga Juhatus 1923–1926.a". Vaadatud 10.03.2024.
**Andreas Küttel** (sündinud 25. aprillil 1979 Einsiedelnis) on Šveitsi suusahüppaja.

Esimese medali rahvusvahelistelt võistlustelt sai ta 1996. aastal juunioride maailmameistrivõistlustel, olles normaalmäel kolmas.

Maailma karikasarja 2005–2006 hooajal tegi ta läbimurde suushüppajate paremiku hulka. Hooaja lõpuks oli ta maailma karikasarja üldarvestuses kolmas. Küttel võitis hooajal kolm karikasarja etappi ja oli viis korda kolmas.

Saavutused
----------

### Maailma karikasarjas

Andreas Küttel on osalenud seni 175 maailma karikasarja etapil (seisuga 4. jaanuar 2008) ja jõudnud poodiumile 13 korda, millest 5 korral on ta jõudnud kõrgemale astmele.

| Jrk-nr | Aasta | Kuupäev | Koht | Riik | Mägi |
| --- | --- | --- | --- | --- | --- |
| 1. | 2005  |  3. detsember | Lillehammer  |  Norra | normaalmägi |
| 2. | 2005 | 10. detsember  | Harrachov  |  Tšehhi | normaalmägi |
| 3. | 2006 |  7. märts | Kuopio |  Soome | normaalmägi
  |
| 4. | 2007 |  1. jaanuar | Garmisch-Partenkirchen |  Saksamaa | normaalmägi |
| 5. |  2007 | 23. detsember | Engelberg  |  Šveits | normaalmägi |

Välislingid
-----------

* Andreas Kütteli koduleht
* Andreas Küttel FIS-i kodulehel (inglise)